
maaüksuse riigi omandisse jätmiseks

1. Asjaolud  ja  menetluse  käik

AS Eesti Raudtee, tegutsedes teede- ja sideministri 24.05.2000 käskkirja nr 173 alusel, esitas Teede- ja Sideministeeriumi nimel Narva Linnavalitsusele 15.03.2001.a  kirjaga nr 7.2-16/5925 taotluse Narva linna haldusterritooriumil asuva  Narva raudteejaam  maaüksuse riigi omandisse jätmise kohta.

Riigi omandisse taotletakse AS-le Eesti Raudtee kuuluvate raudtee infrastruktuuri rajatiste alune ning nende teenindamiseks vajaliku transpordimaa sihtotstarbega maa maareformi seaduse § 31  lõike 1 punkti 10  alusel.

2016. aasta aprillis kinnitas AS Eesti Raudtee Majandus- ja Kommunikatsiooniministri 16.10.2012 käskkirjaga nr 12-0320 antud volituse alusel e-kirjaga taotluse antud maaüksuse riigi omandisse jätmiseks.
2018. aasta märtsis kooskõlastasid AS Eesti Raudtee ja Narva Linnavalitsus taotletava maaüksuse piirid ning 10.04.2018 edastas AS Eesti Raudtee korrigeeritud piiriettepaneku (lisatud) pindalaga 269296 m2.
Maaüksusele on määratud aadress Narva raudteejaam // Vaksali tn 14 // Raudtee tn 10a Narva Linnavalitsuse 02.05.2018 korraldusega nr ...............-k.

Taotletavale maaüksusele ei ole tänase päeva seisuga esitatud teiste isikute õigusvastaselt võõrandatud maa tagastamise või ostueesõigusega erastamise avaldusi.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud „Maa riigi omandisse jätmise korra“ punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1  Nõustuda Narva linnas asuva Narva raudteejaam // Vaksali tn 14 // Raudtee tn 10a maaüksuse ligikaudse pindalaga   269296 m2   riigi omandisse jätmisega;
3.2  Määrata  Narva raudteejaam  maaüksusele sihtotstarbeks transpordimaa (007; L).

4. Rakendussätted

4.1  Korraldus jõustub teatavakstegemisest;
4.2  Edastada korraldus Eesti Raudtee AS-le ja Majandus- ja Kommunikatsiooniministeeriumile;

4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

